Вицепремиерът на България: Ромите трябва да бъдат част от икономическия подем и развитието на страната
Вицепремиерът и председател на Националният съвет за сътрудничество по етническите и интеграционните въпроси (НССЕИВ) към Министерския съвет Цветан Цветанов съвместно с вицепрезидента на Световна банка за Европа и Централна Азия Филип Льо Уру откриха днес двудневна конференция с международно участие, посветена на прилагането на приетата от правителството Национална стратегия за интегриране на ромите. Форумът, организиран от НССЕИВ и Световната банка, е посветен на ефективния мониторинг и оценка на документа и постигането на резултати от прилагането му.
Вицепрезидентът на Световната банка за Европа и Централна Азия Филип Льо Уру поздрави правителството за документа, който определи като знак за силен ангажимент от изпълнителната власт за решаване на проблемите. Той изрази позицията на своята институция, че инвестирането в ромско образование и включване означава разумна икономика, особено като се има предвид, че 23% от новопостъпващите на пазара на труда са от ромски произход.
В рамките на работните сесии представители на изпълнителната и на местната власт, на Европейската комисия и Световната банка, на неправителствения сектор, на държавите от инициативата „Десетилетие на ромското включване” ще обсъждат методите за ефективно прилагане на Националната стратегия, мониторинговите инструменти, както и начините за оценка на резултатите.
Кристин Шрадерер- Кинг
01/23/12/BG